32000R1575
L 181/16
JURNALUL OFÍCIAL AL UNIUNII EUROPENE
REGULAMENTUL (CE) NR. 1575/2000 AL COMISIEI
din 19 iulie 2000
de aplicare a Regulamentului (CE) nr. 577/98 al Consiliului privind organizarea unei anchete prin sondaj asupra forței de muncă din Comunitate cu privire la codificarea care urmează a fi folosită pentru transmiterea datelor începând cu anul 2001
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 577/98 al Consiliului din 9 martie 1998 privind organizarea unei anchete prin sondaj asupra forței de muncă din Comunitate (1), modificat de Regulamentul nr. 1571/98 al Comisiei (2) și, în special, articolul 4 alineatul (3) al acestuia,
întrucât:
(1)
În conformitate cu articolul 4 alineatul (3) din Regulamentul (CE) nr. 577/98, sunt necesare măsuri de aplicare pentru a defini codificarea variabilelor care urmează a fi folosite pentru transmiterea datelor.
(2)
Măsurile prevăzute în prezentul regulament sunt în conformitate cu avizul Comitetului pentru programul statistic, constituit prin Decizia 89/382/CEE, Euratom a Consiliului (3),
ADOPTĂ PREZENTUL REGULAMENT:
Articolul 1
Codificarea variabilelor care urmează a fi folosite pentru transmiterea datelor începând cu anul 2001 este stabilită în anexa la prezentul regulament.
Articolul 2
Prezentul regulament intră în vigoare în a douăzecea zi de la publicarea sa în Jurnalul Oficial al Comunităților Europene.
Prezentul regulament este obligatoriu în toate elementele sale și este direct aplicabil în toate statele membre.
Adoptat la Bruxelles, 19 iulie 2000.